钦定古今图书集成/理学汇编/学行典/第180卷 > 毛义
## 钦定古今图书集成/理学汇编/学行典/第180卷 > 毛义

按《后汉书刘赵淳于江刘周赵传序》：“中兴，庐江毛义，
少节，家贫，以孝行称。南阳人张奉慕其名，往候之。坐
定而府檄适至，以义守令。义奉檄而入，喜动颜色。奉
者，志尚士也，心贱之，自恨来，固辞而去。及义母死，去
官行服，数辟公府，为县令，进退必以礼。后举贤良，公
车征，遂不至。张奉叹曰：‘贤者固不可测，往日之喜，乃’”
为亲屈也，斯盖所谓“家贫亲老，不择官而仕”者也。建
初中，章帝下诏褒宠义赐谷千斛。常以八月长吏问
起居，加赐羊酒，寿终于家。